Държавен вестник, бр. 32, 2025 г., стр. 11

БРОЙ  32	
Д Ъ Р Ж А В Е Н  В Е С Т Н И К 	
СТР.  11   
работят по време на измерването. Произво­
дителите или техните упълномощени пред­
ставители определят честотата на въртене на 
вентилатора в съответствие с изискванията, 
посочени в букви от „а“ до „г“, според слу­
чая, като посочват тази честота на въртене 
на вентилатора в протокола от изпитването 
и я използват при по-нататъшни измервания. 
Вентилаторите не трябва да работят в ревер­
сивен режим по време на измерванията:
а) вентилатор, задвижен направо от дви­
гателя или неговата хидравлична система:
Вентилатор, който е направо свързан с дви­
гателя или неговото хидравлично оборудване, 
трябва да работи по време на изпитването;
б) вентилатор с няколко различни фикси­
рани честоти на въртене:
Вентилатор, който може да работи с няколко 
различни фиксирани честоти на въртене, се 
изпитва по един от следните начини:
– при максималната си работна честота 
на въртене;
– със спрян вентилатор по време на първо 
изпитване и с вентилатор, работещ на макси­
мална честота на въртене по време на второ 
изпитване; резултантното ниво на звуковото 
налягане LpA върху повърхнина за измерване 
се изчислява чрез комбиниране на резулта­
тите от двете изпитвания, като се използва 
следното уравнение:
LpA = 10 lg (0,3 × 100,1LpA,0 % + 0,7 × 100,1LpA,100 %),
където:
– LpA,0 % е нивото на звуковото налягане 
върху повърхнина за измерване, определено 
при спрян вентилатор;
– LpA,100 % е нивото на звуковото налягане 
върху повърхнина за измерване, определено 
при вентилатор с максимална честота на 
въртене;
в) вентилатор с безстепенно регулиране на 
честотата на въртене:
Ако вентилаторът може да работи с без­
степенно регулиране на честотата на върте­
не, изпитването се осъществява или според 
метода от т. 1.1, буква „б“, или с честота на 
въртене, зададена на не по-малко от 70 % от 
максималната честота на въртене.
Вискостатичните вентилатори, които се 
регулират автоматично от температурата на 
двигателя, се смятат за работещи с безсте­
пенно регулиране на честотата на въртене 
независимо от произхода на управлението;
г) машини и съоръжения с повече от един 
вентилатор:
Когато машината или съоръжението са 
оборудвани с повече от един вентилатор, 
всички вентилатори трябва да работят при 
условията, посочени в букви „а“, „б“ или „в“, 
според случая.
1.2. Изпитване на машини и съоръжения, 
задвижвани от двигател без товар
Преди измерване на шума, излъчван във 
въздуха от машини и съоръжения, задвиж­
вани от двигател без товар, производителите 
или техните упълномощени представители 
трябва предварително да загреят двигателя 
и хидравличната система на машината или 
съоръжението в съответствие с инструкции­
те за употреба и да спазват изискванията за 
безопасност.
Производителите или техните упълномо­
щени представители измерват шума, когато 
машината или съоръжението са в неподвиж­
но положение, без да задействат работното 
оборудване или механизма за придвижване. 
За целите на изпитването двигателят трябва 
да работи на празен ход(1) при не по-ниска от 
номиналната честота на въртене, съответства­
ща на номиналната мощност(2).
Забележки:
(1)Работата на двигателя на празен ход може 
да бъде или при най-ниската честота на въртене 
на двигателя (пълно отпускане на газта), или при 
най-ниската честота на въртене на двигателя, необ­
ходима за изпълнение на основните функции, вклю­
чително осигуряване на достатъчно хидравлично 
налягане за задействане на машината или някой 
от нейните работни органи, както е приложимо за 
конкретната категория машини или съоръжения.
(2)Номинална мощност означава мощността на 
двигателя в kW, получена на изпитвателен стенд на 
коляновия вал или на неговия еквивалент, измерена 
съгласно метода за измерване на мощността на 
двигателите с вътрешно горене, посочен в Правило 
№ 120, редакция 2 на Икономическата комисия за 
Европа на Организацията на обединените нации 
(ИКЕ на ООН) – Единни предписания за одобрение 
на двигателите с вътрешно горене, предназначе­
ни да бъдат монтирани на земеделски и горски 
трактори и на извънпътна техника, по отношение 
на измерването на полезната мощност, полезния 
въртящ момент и специфичния разход на гориво 
(ОВ, L 166, 30.6.2015 г., стр. 170).
Когато машината или съоръжението се 
захранват от генератор или от електрическата 
мрежа, честотата на захранващия ток на дви­
гателя, уточнена от производителя, трябва да 
бъде стабилна до ± 1 Hz, ако машината или 
съоръжението са оборудвани с асинхронен 
електрически двигател, а ако са оборудвани 
с колекторен двигател, захранващото напре­
жение трябва да бъде ± 1 % от номиналното 
напрежение.
Захранващото напрежение трябва да се 
измерва на щепсела на несменяем кабел или 
електрически проводник, или на входа на 
машината или съоръжението, ако кабелът е 
сменяем. Формата на вълната на тока, осигу­
рен от генераторния агрегат, трябва да бъде 
подобна на тази от електрическата мрежа.
Когато на машината или съоръжени­
ето са обозначени няколко обхвата на на­
прежението, производителите или техните 
упълномощени представители извършват 
изпитванията при най-високия обозначен 
обхват на напрежението. Ако обхватът на 
напрежението е 220 – 240 V, изпитването се 
извършва при 230 V.